b"\n_START_ARTICLE_\nJoan Daus\xc3\xa0 i Riera\n_START_SECTION_\nBiografia\n_START_PARAGRAPH_\nEn n\xc3\xa9ixer, la seva mare va morir al cap de tres setmanes, a causa d'una malaltia que, tot i saber que es podia agreujar amb l'embar\xc3\xa0s,  havia decidit tirar-lo endavant. Aquest fet \xc3\xa9s determinant en algunes de les seves can\xc3\xa7ons, com en 1979._NEWLINE_Als catorze anys ja solia cantar i tocar la guitarra en un grup d'esplai. Posteriorment, a la universitat, va formar un grup de m\xc3\xbasica, Na'fent. Dins el m\xc3\xb3n de l'esplai, tamb\xc3\xa9 havia estat professor de danses i can\xc3\xa7ons a la Fundaci\xc3\xb3 Pere Tarr\xc3\xa9s._NEWLINE_L'inter\xc3\xa8s pel teatre li va venir durant una estada d'Erasmus a l'Argentina, on va assistir a unes classes de teatre a la universitat. Un cop acabada la carrera va fer papers d'extra a la televisi\xc3\xb3, concretament a la s\xc3\xa8rie El cor de la ciutat de TV3. Aix\xc3\xb2 el va animar a entrar a l'Institut del Teatre, per a les proves d'ingr\xc3\xa9s del qual es va preparar en dos mesos. Simult\xc3\xa0niament, no ha deixat mai la seva vessant empresarial, portant la comptabilitat del despatx del seu pare."